చివరి గంటలో భారీ ర్యాలీ
-  204 పాయింట్ల మేర పెరిగిన సెన్సెక్స్‌
  ముంబయి : ప్రస్తుత పండుగ సీజన్‌లో అమ్మకాలకు మద్దతు లభించనుందన్న అంచనాలకు తోడు ఇతర అంతర్జాతీయ పరిణామాల నేపథ్యంలో వారాంతంలో దేశీయ స్టాక్‌ మార్కెట్లు లాభాల్లో ముగిశాయి. శుక్రవారం రోజంతా ఒత్తిడికి గురి అయినప్పటికీ, చివరి గంటలో మదుపర్ల నుంచి అనూహ్యాంగా మద్దతు లభించడంతో బీఎస్‌ఈ సెన్సెక్స్‌ 204,46 పాయింట్లు 27,214.60కు చేరింది. నేషనల్‌ స్టాక్‌ ఎక్సేంజీ నిఫ్టీ 58.65 పాయింట్లు లేదా 0.72 శాతం పెరిగి 8,238.15 వద్ద ముగిసింది. బీఎస్‌ఇలో రంగాల వారిగా కాపిటల్‌ గూడ్స్‌్‌ సూచీ 1.83 శాతం, బ్యాంకింగ్‌ 1.3 శాతం, ఆయిల్‌ అండ్‌ గ్యాస్‌ 1.16 శాతం, ఆటో 0.87 శాతం చొప్పున రాణించాయి. మరోవైపు రియాల్టీ 1.38 శాతం, లోహ సూచీ 0.43 శాతం, కన్సూమర్‌ డ్యూరెబుల్స్‌ 0.43 శాతం చొప్పున నష్టపోయాయి. సెన్సెక్స్‌లో ఎల్‌అండ్‌టీ 2.83 శాతం, ఎస్‌బీఐఎన్‌ 2.39 శాతం, మారుతీ సుజుకీ1.6 శాతం, ఓఎన్‌జీసీ 1.58 శాతం, టాటా మోటార్స్‌ 1.44 శాతం చొప్పున అధిక లాభాలు సాధించిన వాటిలో ముందు వరుసలో ఉన్నాయి. మరోవైపు లూపిన్‌ 2.11 శాతం, టాటా స్టీల్‌ 1.04 శాతం, కోల్‌ ఇండియా 0.98 శాతం, హెచ్‌యుఎల్‌ 0.77 శాతం, భారతీ ఎయిర్‌టెల్‌ 0.46 శాతం చొప్పున అధిక నష్టాలు చవి చూసిన వాటిలో టాప్‌లో ఉన్నాయి. బీఎస్‌ఇలో మిడ్‌క్యాప్‌ సూచీ 0.4 శాతం పెరగ్గా, స్మాల్‌క్యాప్‌ సూచీ యథాతథంగా నమోదయ్యింది. అంతర్జాతీయ ద్రవ్య మార్కెట్లో డాలర్‌తో రూపాయి మారకం విలువ 0.02 పైసలు పెరిగి 64.81 వద్ద ముగిసింది.
మీ స్నేహితులకు రికమెండ్ చెయ్యండి